gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl en gl gl gl gl gl gl gl gl gl gl gl gl gl gl lt en gl en it en en en gl pt gl gl gl gl gl pt es gl gl gl gl fr en gl ceb en gl ca gl gl gl gl gl en pt ca gl gl
A Xunta critica a exclusión dos PERTE do sector mar-industria - G24
A Xunta urxe ao Goberno central a rectificar a decisión de excluír ao sector do acceso aos fondos europeos
O vicepresidente segundo, Diego Calvo, e a conselleira do Mar, Rosa Quintana, visitaron este mércores a empresa Actemesa, dedicada principalmente á importación e exportación de peixe conxelado, e mostraron a preocupación da Xunta “pola exclusión deste sector do PERTE agroalimentario”.
Os dous conselleiros puxeron en valor o potencial da industria galega de transformación de produtos do mar e aproveitaron a visita para urxir ao Goberno central a rectificar con axilidade a decisión de excluír ao sector do acceso aos fondos europeos.
Reiteraron que este sector é referente en aspectos que defende o PERTE Agroalimentario, como a sustentabilidade, a competitividade, a trazabilidade e a seguridade alimentaria.
Precisamente, esta petición xa foi traslada polo Goberno autonómico nunha carta ao ministro de Agricultura, Pesca e Alimentación, Luís Planas, na que a Xunta evidenciou o seu “malestar” respecto diso.
A misiva tamén expón a “inquietude xerada por representantes do Goberno central ao afirmar de maneira errónea que algunhas destas empresas están amparadas pola Política Agraria Común”.
Nesta liña, Diego Calvo e Rosa Quintana alertaron sobre o risco de que esta exclusión free os investimentos en beneficio da industria do mar e da economía de Galicia.
A xuízo dos conselleiros, este feito é un “despropósito máis do Goberno central coa cadea mar-industria e que evidencia a súa improvisación con este sector”.
Na visita, remarcaron que este é un sector clave na economía de Galicia xa que en 2021 exportou máis de 2.400 millóns de euros en produtos do mar, cun aumento do 85 % desde 2009.
Calvo e Quintana consideraron que Actemsa é un grande exemplo da relevancia do colectivo mar industria porque a empresa situada na Pobra do Caramiñal, onde posúe un complexo frigorífico e unha planta de transformación de produtos do mar, tamén presta servizos de conxelación e de asistencia técnica a empresas conserveiras e pesqueiras.
Ten ao redor de 250 empregados e xera varios postos de traballo indirectos aos que se engaden preto de medio milleiro de profesionais da súa filial do Brasil.
Planas, a prol de recorrer o veto á pesca de fondo pero non de pedir a suspensión
A Lei do xogo de Galicia limitará o número de locais de apostas
O estaleiro vigués Armon constrúe o primeiro transbordador eléctrico de España
A Xunta pide unha moratoria de dous meses para o veto á pesca de fondo
Contido con Xeográficas Galicia .
Manifestación dos traballadores de Ence para esixir a permanencia da factoría
Catro presidentes autonómicos comparten na Toxa ideas sobre demografía e fiscalidade
Comisan 150 kg de hachís nun operativo en Tui
O xuíz non imputará por encubrimento o sobriño do patrón do Villa de Pitanxo
Síguenos en redes sociais
Aviso legal e Política de Privacidade